पहिलो समाचारलाई विश्लेषण गर्दा, नेपालमा समयसमयमा थुप्रै आन्दोलनहरू भए। ती सबै राजनीतिक आन्दोलनमा मात्र परिभाषित भए। समाजिक कुसंस्कार र गलत प्रवृत्तिको परिवर्तन विरुद्ध आन्दोलन हुनै सकेन वा सम्बोधन नै गर्न सकेन। तथापि, राजनीतिक आन्दोलनको धरातलले देशको समग्र विकासमा सघाउ पुर्याउने अपेक्षा गरिएको थियो। अर्थपूर्णरूपमा सामाजिक र आर्थिक विकासले फड्को मार्ने अपेक्षा गरिएको थियो। तर विडम्बना, त्यो अपेक्षा अर्थपूर्णरूपमा सम्बोधन हुनै सकेन या त गर्नै दिइएन। गोविन्द केसी.ले गरेको पटक–पटकको आन्दोलनहरूबाट प्राप्त उपलब्धिहरूलाई व्यवहारमा उतार्ने प्रयास नै गरिएन, जसका कारण पटकपटक आमरण अनसन बस्ने कार्यको निरन्तरता हुन पुग्यो।
